Brand i lejligheder kostede en ældre person livet

En ældre person indebrændte fredag eftermiddag, da der opstod ild i en lejlighed på Peter Møllers Plads i Brønderslev. Politiet i Hjørring vidste her ved aftenstid ikke, om det var en mand eller en kvinde. Og politiet havde på det tidspunkt kun sparsomme oplysninger om dødsbranden. Anmeldelsen om brand kom til alarmcentralen kl. 15.51. Falck i Brønderslev var hurtigt på brandstedet med slukningstog. Men det ældre menneske stod altså ikke til redde. Branden udviklede en del røg, der kunne ses i hele området.